cyanic-selkie/wikianc huggingface dataset:
Rancangan Malaysia Kedua
Penstrukturan semula ekonomi
Ketika rancangan ini diumumkan, golongan bukan Melayu memiliki, menurut kata seorang pengulas, "monopoli secara langsung terhadap guna tenaga perusahaan dan perdagangan persendirian", dan bertumpu di kawasan-kawasan bandar. Tetapi, kepentingan-kepentingan asing mengawal hampir kesemua perusahaan-perusahaan moden termasuk sektor perkilangan, perbankan, kewangan, getah dan timah. Orang-orang Melayu sebahagian besarnya terlibat di dalam pekerjaan luar bandar seperti menanam padi, menangkap ikan, mengerjakan ladang-ladang getah atau kelapa sawit secara kecil-kecilan dan sebagainya. Mereka langsung tidak terlibat di dalam pekerjaan golongan kolar putih seperti perkeranian dan hanya di perkhidmatan awam sahaja — dimana 80% daripada pekerjaan di sektor ini dijamin untuk bumiputera — mereka menduduki jawatan-jawatan atasan.
Kebanyakan ahli bagi sesetengah kerjaya seperti perubatan dan guaman terdiri daripada bukan Melayu. Malangnya, dasar kerajaan, seperti yang digariskan di dalam Perkara 153 Perlembagaan Persekutuan, tampak mengekang penglibatan orang-orang Melayu di dalam sekor swasta kerana memberi mereka keutamaan di sektor awam. Pengangguran di kalangan semua kaum juga amat berleluasa, kebanyakannya diakibatkan kekurangan pendidikan, dengan 70% daripada 275,000 penganggur berdaftar pada tahun 1970 berumur sekitar 15 hingga 25 tahun. Semua inilah yang dijadikan sasaran kerajaan untuk diubah melalui perlaksanaan DEB dan RMK2.
Agensi-agensi kerajaan berikut telah ditubuhkan bagi memenuhi sasaran kerajaan di dalam RMK2:
Agensi kerajaan lain seperti FELDA meneruskan usaha dalam pembukaan tanah dan penempatan baru di negeri Kedah, Terengganu, Johor dan Sabah. Projek-projek pengairan juga telah dilaksanakan seperti di Sungai Muda, Kedah, Sungai Kemubu, Kelantan dan di Sungai Kinabatangan, Sabah.
Perindustrian
Beberapa agensi kerajaan yang ditubuhkan sebelum pelancaran RMK2 telah meningkatkan penglibatan mereka di dalam ekonomi negara sepanjang perlaksanaan rancangan ini. Agensi-agensi terbabit termasuklah Lembaga Kemajuan Perindustrian Malaysia (MIDA) dan Majlis Amanah Rakyat (MARA). Beberapa lagi agensi pula ditubuhkan semasa RMK2 seperti Perbadanan Nasional (PERNAS), Perbadanan-perbadanan Kemajuan Ekonomi Negeri (PKEN) dan juga Perbadanan Pembangunan Bandar (UDA).
PERNAS ditubuhkan bagi membeli perniagaan-perniagaan dan menyertai syarikat kerjasama dengan sektor swasta selain membangunkan industri-industri perintis yang akan dipegang sehingga golongan Melayu memiliki modal yang mencukupi bagi mengambil alihnya kelak. Sehingga akhir perlaksanaan RMK2, PERNAS memiliki lapan syarikat dengan pegangan 100% yang terlibat di dalam bidang insurans, perdagangan, pembinaan, hartanah, kejuruteraan, sekuriti dan perlombongan. Syarikat kerjasama juga ditubuhkan dengan pihak swasta bagi membangunkan perusahaan perlombongan, pengkontenaan, pelancongan dan perundingan.
Parlimen turut meluluskan Akta Penyelarasan Perindustrian 1975 (Akta 156) sewaktu RMK2 yang memerlukan kesemua syarikat pengeluaran baru dengan M$100,000 atau 25 atau lebih pekerja diberi lesen oleh Menteri Perdagangan dan Industri. Bagi mendapatkan lesen tersebut setiap syarikat perlu memenuhi beberapa syarat yang ditetapkan oleh kementerian itu, yang boleh berubah-ubah. Pengeluar-pengeluar berketurunan Cina amat tidak senang dengan pengenalan akta baru ini kerana mereka telah beroperasi sebelum ini dengan kawalan yang minimum dari kerajaan.
Walau bagaimanapun, kerajaan menyatakan bahawa akta tersebut tidak dirancang untuk mendatangkan masalah bagi sesetengah kumpulan dan meneruskan perlaksanaannya. Menurut akta ini, syarikat-syarikat swasta dibahagikan kepada tiga kumpulan, iaitu syarikat-syarikat yang diluluskan selepas 1 Januari 1972, syarikat-syarikat yang diluluskan sebelum itu dan syarikat-syarikat yang beroperasi tanpa lesen. Kesemua syarikat yang tertakluk di bawah akta tersebut dimestikan menghantar satu rancangan atau cadangan kepada kementerian bagi mencapai sasaran jangka panjang pemilikan syarikat sebanyak 30% bagi orang-orang Melayu dan selebihya bagi bukan Melayu. Cadangan yang diterima kemudiannya dipilih menjadi garis panduan bagi menjalankan kegiatan syarikat.
Sehingga RMK2, sektor perusahaan hanya bertumpu di pantai barat Semenanjung Malaysia. Rancangan baru ini seterusnya membentuk kawasan perindustrian di pantai timur bagi mengekang masalah perpindahan penduduk dari desa ke bandar. Pantai timur sebenarnya kurang membangun berbanding kawasan pantai barat.
Menjelang 1975, kegiatan pengeluaran membentuk sebanyak 16% daripada keluaran dalam negara kasar (KDNK) Malaysia, iaitu kurang satu peratus daripada sasaran RMK2. Sektor ini berkembang dengan perlahan pada tahun 1975 akibat kelembapan ekonomi sejagat pada tahun itu. Hal ini berbeza dengan pertumbuhan 15% yang dicapai pada tahun 1974 yang melebihi sasaran sebanyak 12.5% setahun seperti yang dicadangkan oleh RMK2. Makanan, keluaran-keluaran kayu dan kimia membentuk majoriti sektor perusahaan ini. Pertumbuhan ketara sektor pengeluaran sepanjang tempoh ini telah dikaitkan dengan usaha-usaha kerajaan menubuhkan kawasan perdagangan bebas. Pada tahun 1974, kawasan-kawasan tersebut telah diumumkan di negeri-negeri Pulau Pinang, Selangor dan Melaka. Perusahaan yang terdapat di kawasan-kawasan ini kebanyakannya berasasakan elektronik, keluaran getah dan tekstil.
thumb|Pada awal RMK2, sektor swasta menggaji kebanyakannya pekerja dari golongan berketurunan Cina. Tetapi, mereka tidak memiliki pegangan hak milik sebenar di dalam perusahaan moden.
Perlombongan
Sehingga lewat 1970-an, Malaysia merupakan pengeluar utama bijih timah dengan membekalkan sekitar 40% kepada negara-negara bukan komunis di seluruh dunia. Walau bagaimanapun, simpanan bijih timah semakin berkurangan. Sumbangan sektor perlombongan kepada KDNK negara ini pula diramalkan jatuh sehingga 13% sepanjang RMK2 kerana berkurangnya simpanan bijih timah dan besi. Tetapi, bauksit dan tembaga terus menyumbang kepada sektor ini di awal 1970-an. Penglibatan kaum Melayu di dalam perlombongan adalah sangat berkurangan dan sekitar 70% daripada sektor ini masih dikawal oleh orang-orang asing. Ini merupakan warisan zaman penjajahan British.
Banyak syarikat British, yang tiba pada kurun ke-19 untuk mengeksploit sumber dan hasil galian asli Malaysia masih belum beredar. Penglibatan masyarakat Melayu di sektor ini diburukkan lagi dengan kecenderungan pihak British pada kurun ke-19 membawa masuk buruh-buruh Cina yang murah dan hampir kesemua pekerja di lombong hingga lewat 1970-an ialah orang-orang Cina.
Petroleum dan minyak mentah mula menyumbang dengan ketara ke dalam ekonomi Malaysia pada dekad 1970-an ketika pelantar dan loji penapis minyak yang baru dibina. Menjelang 1975, jumlah pengeluaran minyak mentah dicatat sekitar 90,000 tong sehari (14,000 m³/h) dan kesemuanya oleh syarikat minyak Shell. Pada tahun 1974, hak eksklusif untuk memiliki, mengkaji dan mengeksploitasi petroleum di Malaysia diberikan kepada syarikat milik kerajaan iaitu PETRONAS. Tahun berikutnya, Petronas dianugerahkan hak tunggal ke atas pemasaran dan pengagihan kesemua keluaran petroleum dan peruntukan untuk mengawal syarikat-syarikat lain tanpa memiliki kepentingan hak milik di dalamnya tetapi melalui terbitan pegangan-pegangan pengurusan kepada Petronas.
Jumlah orang-orang Melayu yang terlibat di dalam sektor perlombongan meningkat bermula pada tahun 1970 ketika kerajaan melaksanakan dasar-dasar merombak sistem ekonomi negara. Semasa RMK2 dimulakan, kurang daripada 200,000 orang-orang Melayu diambil bekerja di dalam industri perlombongan. Menjelang tahun 1990, jumlah itu mencecah sehingga sejuta orang melebihi jumlah yang disasarkan pada asalnya.
Lesen-lesen melombong diperuntukkan khas kepada orang-orang Melayu sebagai usaha menambah pegangan mereka di dalam industri ini. Kerajaan tampak berusaha keras meninggikan pegangan Bumiputera itu dengan memiliknegarakan beberapa syarikat perlombongan yang pernah dimiliki orang-orang asing. Menjelang 1989, perbadanan milik kerajaan mengawal sekitar 60% keseluruhan industri perlombongan. Kerajaan juga dibantu oleh faktor pengeluaran petroleum yang kemudiannya melebihi galian lain. Oleh kerana Petronas merupakan syarikat milik kerajaan, ia juga dianggap sebagai perusahaan Bumiputera. Namun, amalan kerajaan ini telah dikritik dengan hujah bahawa syarikat-syarikat milik kerajaan adalah kepunyaan semua orang dan bukan hanya Bumiputera.
Pertanian
RMK2 meneruskan usaha-usaha di bawah rancangan lima tahun sebelum itu seperti Rancangan Lima Tahun Pertama Malaya. Walaupun perbelanjaan bagi pembangunan lain telah meningkat mencecah M$1 juta, dana untuk pembangunan luar bandar juga ditambah. RMK2 menumpukan kepada usaha mempelbagaikan tanaman di Malaysia. Rancangan Buku Hijau dilancarkan pada tahun 1974 dengan tujuan mengurangkan kebergantungan Malaysia terhadap import makanan dengan menggalakkan petani-petani menanam sayur-sayuran sepeti kacang panjang, cili dsb. dan menternak haiwan. Keperluan aktiviti pertanian lain seperti baja, benih dan racun perosak pula diberi subsidi.
Penanaman dwimusim padi digalakkan supaya pesawah boleh menuai padi dua kali setahun sekaligus meningkatkan pengeluaran mereka. Lembaga Pertubuhan Peladang ditubuhkan pada tahun 1973 bagi menyelaras kerjasama dalam sektor perladangan di antara persatuan-persatuan peladang dan agensi-agensi kerajaan.
Pertumbuhan sektor peladang-peladang kecil dipandang penting dalam membuka peluang pekerjaan dan mengurangkan kadar kemiskinan di luar bandar. Oleh itu, beberapa agensi kerajaan seperti Lembaga Kemajuan Tanah Persekutuan (FELDA) telah meluaskan saiz program pembangunan mereka. Pihak Berkuasa Kemajuan Pekebun Kecil Perusahaan Getah (RISDA) telah ditugaskan mempelbagaikan ladang-ladang pekebun kecil. Malah RISDA sendiri telah menetapkan satu sasaran untuk membangunkan kawasan sejumlah 150,000 ekar (610 km²) sewaktu RMK2.
Dasar utama seterusnya ialah rancangan mempelbagaikan sektor perladangan dengan penanaman kelapa sawit. Ekonomi Malaysia sebelumnya terlalu bergantung kepada getah. Pada waktu puncaknya, Tanah Melayu (Semenanjung Malaysia) mengeluarkan hampir separuh daripada keperluan getah sedunia. Walau bagaimanapun, Zaman Meleset sekitar 1930-an telah menyebabkan harga getah jatuh merudum dan secara langsung memberi kesan mendalam terhadap ekonomi negara ini. Maka, kerajaan berhasrat untuk mengelak daripada insiden sama berulang kembali dengan mempelbagaikan sektor perladangan. Sungguhpun begitu, RISDA dilihat telah melampaui batas kemampuannya dalam percubaan mengambil semula tanah secara tergesa-gesa dan kemudiannya dibangunkan sebagai ladang kelapa sawit. Menjelang penghujung RMK2, hanya 40,000 ekar (160 km²) sahaja telah dibangunkan dengan separuh daripadanya ialah ladang kelapa sawit.
Dasar kemajuan tanah dan penempatan semula yang dijalankan oleh kerajaan, walau bagaimanapun, telah gagal untuk memberi kesan positif terhadap masalah kemiskinan di luar bandar. Kerajaan hanya berjaya menempatkan semula sejumlah 40,000 orang meskipun dianggarkan sejumlah 535,000 keluarga yang terlibat di dalam usaha tani hidup di bawah paras kemiskinan. Akibat kelemahan program itu, orang yang mendapat faedah daripada rancangan ini tidak selalunya datang daripada golongan yang benar-benar memerlukannya.
Sesetengah pihak juga mengatakan bahawa proses rumit penempatan semula dan pembangunan kawasan baru diberi penekanan lebih berbanding meningkatkan daya pengeluaran ladang-ladang dan kebun-kebun sedia ada. Hal ini seterusnya dirumitkan oleh Perlembagaan Malaysia yang meletakkan kawalan ke atas hal ehwal tanah kepada kerajaan negeri sekaligus memerlukan kerajaan persekutuan berunding dengan setiap kerajaan negeri satu-persatu. Keluarga bukan Melayu di kawasan luar bandar juga tidak menerima faedah ini kerana Perlembagaan Persekutuan memberi peruntukan khas sebahagian kawasan sebagai tanah simpanan bagi orang-orang Melayu dan ini menghalang kerajaan menerima masuk golongan bukan Melayu ke dalam program ini.
thumb|250px|Pengusaha-pengusaha sawah padi digalakkan menuai padi dua kali setahun. Untuk tujuan itu, kerajaan membantu dengan menggalakkan penggunaan teknologi jentera.
Walaupun RMK2 telah memodenkan negeri-negeri jelapang padi seperti Kedah dan Perlis (seperti menggantikan kerbau dengan jentera membajak), bukan semua pengusaha kecil menerima manfaat teknologi ini. Di dalam sektor pertanian korporat, orang-orang Melayu hanya memiliki pegangan sekitar 0.3% berbanding 70.8% yang dimiliki oleh kepentingan asing. Berbeza pula keadaanya di dalam sektor bukan korporat yang menyaksikan orang-orang Melayu mengawal sekitar 47.1%. Disebabkan kekurangan modal, kebanyakan pengusaha-pengusaha Melayu masih terlibat di dalam kegiatan berdaya rendah apabila RMK2 tamat.
Kesihatan
Walaupun perancangan keluarga ditetapkan sebagai sasaran negara pada tahun 1964, usaha-usaha menggalakkannya dihambat oleh pengabaian kerajaan. Kebanyakan berita kejayaan yang dicapai oleh Lembaga Perancang Keluarga Negara berlaku sewaktu Rancangan Malaysia Pertama (RMP) dari tahun 1966 - 1970. RMK2 berhasrat menambah 600,000 pengguna baru kaedah perancangan keluarga tetapi kemudahan dan kakitangan tidak diendahkan. Yang ironiknya, pada tahun 1984, Perdana Menteri Malaysia Mahathir bin Mohamad secara efektif meninggalkan polisi perancangan keluarga dengan melancarkan Dasar Kependudukan Negara yang mensasarkan jumlah penduduk Malaysia pada tahun 2100 mencapai 70 juta orang.
Pendidikan
Walaupun pendidikan di Malaysia hampir dipinggirkan sewaktu RMK2 yang memihak kepada rancangan penstrukturan sosio-ekonomi, beberapa usaha penting dijalankan sepanjang tempoh ini. Pada tahun 1970, bahasa Melayu sebagai bahasa kebangsaan, dijadikan bahasa perantaraan dalam proses pengajaran dan pembelajaran dari peringkat rendah hingga ke pengajian tinggi, menggantikan bahasa Inggeris. Peperiksaan kebangsaan yang sebelum ini berpandukan peperiksaan di Britain digantikan dengan peperiksaan tempatan dan banyak buku teks dalam bahasa Melayu diterbitkan. Menjelang tamatnya tempoh rancangan ini, hampir kesemua sekolah aliran bahasa Inggeris telah diubahsuai untuk mengajar kurikulum berasaskan bahasa Melayu.
Pada tahun 1973, Pusat Perkembangan Kurikulum ditubuhkan. Misi utamanya ialah menyelaras projek merombak kurikulum yang sebelum ini dikendalikan oleh beberapa jabatan kerajaan. Pusat ini juga bertindak merombak kurikulam sains dan matematik selain memulakan usaha baru meneliti kurikulum sains-sains kemasyarakatan.
RMK2 juga berharap untuk meningkatkan peluang pengajian dan latihan dalam bidang vokasional dan teknikal. Walaupun ada beberapa percubaan, kemajuan dalam usaha memperbaiki kurikulum hanyalah sedikit sahaja. Hal ini berlaku kerana penumpuan lebih diberikan terhada usaha memberikan peluang pendidikan umum yang langsung tidak membuka ruang untuk latihan vokasioal dan teknikal. Namun begitu, beberapa sekolah teknik dan vokasional telah didirikan sepanjang tempoh RMK2, tujuh daripadanya disiapkan pada tahun 1975. Adalah diharapkan usaha ini dapat mengurangkan masalah pengangguran terutamanya di kalangan belia.
Pengangkutan
RMK2 bercita-cita memodenkan jaringan kereta api di Malaysia yang dianggap oleh kerajaan sebagai penting bagi usaha-usaha pembangunan dan juga sektor perusahaan. Semua kereta api diubahsuai bagi menggunakan bahan bakar yang lebih efisyen, iaitu diesel dan kerajaan meninggikan peruntukan bagi penyenggaraan dan pemodenan prasarana kereta api ini. Penekanan diberikan khususnya terhadap usaha-usaha menaiktaraf gerabak sedia ada, laluan dan landasan kereta api serta kemudahan baik pulih.
Perkhidmatan udara juga dikembangkan di bawah rancangan ini yang memberi peruntukan membeli peralatan kawalan pelbagai cuaca dan trafik malam selain latihan bagi kakitangan teknikal. RMK2 turut menyaksikan Penerbangan Malaysia-Singapura dipisahkan menjadi Sistem Penerbangan Malaysia (MAS) dan Penerbangan Singapura (SIA).
Sewaktu RMK2 juga pengkontenaan diperkenalkan di Malaysia bagi mempertingkat perkhidmatan pengangkutan. Rancangan ini menuntut penubuhan sebuah syarikat logistik kebangsaan bagi mengendalikan pengangkutan darat. Maka, pada bulan Ogos 1971, syarikat Kontena Nasional Berhad telah ditubuhkan. Pada bulan Disember tahun yang sama pula, M. V. Benavon menjadi kapal kontena pertama yang berlabuh di Malaysia, iaitu di Terminal Utara Pelabuhan Klang di Selangor.
Ketika RMK2 terdapat dua buah pelabuhan di Malaysia. iaitu satu di Pulau Pinang dan satu lagi di Klang. Rancangan ini menggariskan usaha menubuhkan dua buah pelabuhan baru di Semenanjung Malaysia. Tempat yang dipilih ialah Johor Bahru di Johor dan Kuantan di Pahang. Dua objektif utama projek pembinaan ini ialah untuk memenuhi peningkatan permintaan terhadap pengangkutan laut dan membawa pembangunan kepada negeri-negeri yang kurang membangun. Pelabuhan Johor siap dibina pada tahun 1977, manakala Pelabuhan Kuantan mula beroperasi pada tahun 1984.
Warisan
Pada penghujung RMK2 kadar kemiskinan mencatatkan pengurangan daripada 49% kepada 43%. Kadar pengangguran pula berkurangan sebanyak 0.1% kepada 7.4%. Peningkatan ketara bagi penglibatan Bumiputera di dalam sektor swasta juga dicatatkan. Peratusan Bumiputera yang diambil bekerja di dalam sektor pengeluaran bertambah daripada 29% kepada 33%, sektor perdagangan pula mencatatkan peningkatan 24% kepada 34%. Pegangan hak milik Bumiputera pula berlipat ganda daripada 3% kepada 7.8%. Sungguhpun begitu, rekod ini masih belum dianggap sebagai membanggakan oleh banyak pihak, lebih-lebih lagi kemajuan itu berlaku disebabkan pegangan syarikat perusahaan kerajaan.
Walaupun rancangan ini pada awalnya mensasarkan pertumbuhan KDNK sebanyak 12.5% setahun, hanya purata 11% berjaya dicatatkan. Pertumbuhan itu sangat tidak sekata. Pada tahun 1973 KDNK tumbuh sebanyak 27% manakala pada tahun 1975 pula ia hanya berkembang sebanya 3% berikutan kemelesetan ekonomi dunia pada masa itu. Meskipun kerajaan berusaha menangani pengangguran dengan mencipta 600,000 pekerjaan baru sewaktu RMK2, jumlah penganggur sebenarnya semakin meningkat di antara tahun 1970 dan 1975. Pada tahun 1970, terdapat 275,000 penganggur manakala pada tahun 1975 pula sebanyak 324,000 orang direkodkan.
RMK2 juga terpaksa menghadapi masalah yang tidak dijangkakan, iaitu inflasi. Di antara tahun 1972 dan 1975, indeks harga pengguna (IHP) meningkat di luar jangkaan sebanyak 40%. Kadar purata inflasi pula sekitar 18% pada tahun 1974 tetapi menurun kepada 7% pada tahun 1975. Permasalahan baru seperti ini dipertimbang oleh kerajaan semasa merancang Rancangan Malaysia Ketiga (RMK3).
thumb|700px|center|Sektor perladangan dipelbagaikan melalui galakan kerajaan kepada pekebun-pekebun kecil menggantikan getah dengan kelapa sawit.
Satu lagi kesan mendalam RMK2 ialah usaha-usaha mempelbagaikan tanaman. Di sebalik kegagalan RISDA memenuhi sasarannya, industri kelapa sawit di Malaysia terus berkembang. Menjelang tahun 1998, kelapa sawit merupakan penyumbang kedua terbesar kepada KDNK Malaysia, di belakang keluaran elektronik.
Keseluruhannya, RMK2 lebih berjaya berbanding dengan rancangan-rancangan sebelumnya dalam menangani ketaksamarataan daripada segi ekonomi. Namun begitu, penekanan lebih bagi meningkatkan kedudukan orang-orang Melayu telah membimbangkan golongan bukan Melayu. Apabila RMK3 pula dilancarkan, kerajaan telah mengurangkan penekanan ini sebaliknya memberi tumpuan terhadap pertumbuhan ekonomi lebih rancak yang akan memberi manfaat kepada semua pihak.
faktor kegagalan dasar ekonomi baru
Talissieu
Talissieu ialah komun di jabatan Ain dan di kawasan Rhône-Alpes di timur Perancis.
Asid maleik
Asid maleik atau asid butenedioik cis ialah sebuah sebatian organik yang merupakan asid dikarboksilik, suatu molekul dengan dua kumpulan karboksil. Formula kimianya ialah HO2CCH=CHCO2H. Asid maleik ialah cis-isomer dari asid butenedioik, manakala asid fumarik ialah isomer trans. Ia kebanyakannya digunakan sebagai pelopor kepada asid fumarik, dan saudara kepada induknya maleik anhidrida, asid maleik ada beberapa penggunaan.
SALT5
SALT5 ialah salah satu kumpulan unit shuffle Hello! Project pada tahun 2003, bersama 7AIR dan 11WATER. Mereka memasarkan single GET UP! Rapper dengan dicampurkan bersama dalam single unit shuffle 2003.
Asid maleik
Penghasilan
Dalam industri, asik maleik dihasilkan melalui hidrolisis maleik anhidrida yang dihasilkan melalui pengoksidaan benzena atau butana. tengah|frameless|270x270px
SALT5
Ahli
Morning Musume: Artis Solo:
Mohammad Khatami
Seyed Mohammad Khātamī (, IPA: ) (lahir 29 September 1943, di Ardakan, Wilayah Yazd) ialah seorang cendekiawan dan ahli politik berbangsa Iran yang pernah berkhidmat selaku Presiden Iran yang kelima mulai 2 Ogos 1997 hingga 3 Ogos 2005. Beliau juga berkhidmat sebagai Menteri Kebudayaan Iran pada 1980-an dan 1990-an.
Khatami menarik perhatian sedunia sewaktu julung kali dipilih menjadi presiden, kerana "walaupun kurang dikenali, namun beliau meraih hampir 70% undi." Khatami pernah berkempen untuk menjanjikan liberalisasi dan pembaharuan kepada negaranya. Sepanjang dua penggal memegang jawatan presiden, Khatami mendukung kebebasan bersuara, masyarakat madani yang penuh toleransi, hubungan diplomatik yang membina dengan negara lain termasuk di Kesatuan Eropah dan Asia, serta dasar ekonomi yang menyokong pasaran bebas dan pelaburan asing.
Khatami juga dibidas kerana gagal mencapai matlamat untuk menjadikan Iran lebih bebas dan demokratik. Dalam sepucuk "surat untuk masa hadapan" setebal 47 halaman, Khatami berkata bahawa kerajaan pimpinannya telah mempertahankan prinsip murni, namun beliau sendiri telah melakukan kesilapan serta menghadapi rintangan dari puak yang kurang bertolak ansur dalam pentadbiran ulama ini.
Juvigné
ialah komun di jabatan Mayenne di barat-laut Perancis.
Nikolai Gogol
Nikolai Vasilievich Gogol Никола́й Васи́льевич Го́голь; Мико́ла Васи́льович Го́голь; 31 March 1809 – 4 March 1852}} (31 March 1809 – 4 Mac 1852) merupakan seorang penulis berbangsa Ukraine. Belia antara tokoh pentong dalam kesusasteraan Rusia.
Awal hidup
Nikolai Vassilievich Gogol dilahirkan pada 1809 di Sorotchintsy, sebuah kampung di Poltava tengah Ukraine. Beliau anak bongsu dari sembilan orang anak dalam keluarga berketurunan Kozak melalui Hetman Ostap Gogol. Bapanya, yang meninggal dunia pada tahun 1825 ketika Nicolas hanya berumur 16 tahun, menulis drama pendek dan mengembangkan minat anaknya terhadap bidang kesusasteraan.
Mjórtvyje dúshi dan tahun-tahun terakhirnya
Gogol tinggal hampir selama lima tahun di luar negeri di Jerman dan Italia. Pada masa inilah ia menulis Mjórtvyje dúshi ("Jiwa-jiwa mati") hasil perbualannya bersama Aleksandr Pushkin; bahagian pertamanya terbit pada 1842. Gogol memutuskan bahwa sebelum ia bisa melanjutkan penulisan novrl ini dan menghasilkan "regenerasi rohani dari seorang bajingan seperti Chichikov" (tokoh utama Jiwa-jiwa Mati), beliau sendiri harus mengalami pembaharuan rohani. Beliau memaksa dirinya berdoa dan berpuasa; seperti yang diduga, hal ini malah menghalangi dan bukannya menolong penulisan novelnya. Beliau menyatakan, "pokok dari  Jiwa-jiwa Mati tidak ada hubungannya dengan penggambaran mengenai kehidupan perdesaan di Rusia ataupun segelintir tuan tanah yang memberontak. Untuk sementara waktu ini adalah suatu rahsia yang harus dengan mendadak dan menakjubkan setiap orang (karena hingga sekarang tak seorangpun pembacaku yang telah menerkanya) akan diungkapkan dalam jilid-jilid berikutnya..." Namun ketidakmampuannya untuk mengungkapkan rahsia ini menyebabkan beliau hampir mengalami gangguan emosi pada awal Januari 1845, dan pada akhir bulan Jun ia membakar semua naskah jilid kedua dari itukarya yang telah ditulisnya.
Orang Roma
Orang Roma merupakan suatu kumpulan etnik Indo-Arya yang bertaburan secara berpindah-randah kebanyakannya di benua-benua Eropah dan Amerika; mereka didapati berasal dari utara anak benua India utara merangkumi rantau Rajasthan, Haryana dan Punjab di India moden.
Nikolai Gogol
Mjórtvyje dúshi dan tahun-tahun terakhirnya
Selama tujuh tahun berikutnya kelanjutan pengkaryaan novel itu menyebabkan Gogol menjadi semakin lelah. Pada ketika ini juga Gogol semakin kuat beragama dalam pegangan Kristian Ortodoksnya - pada 1848, beliau melakukan ziarah ke Jerusalem. Sekembalinya dari kota suci tersebut, beliau berkenalan dengan seorang pendeta bernama Matthew Konstantinovskii yang mendapati serta menganggap karyanys sebagai suatu "kekejian di mata Tuhan". Malah, paderi tersebut menuntut agar Gogol menghancurkan jilid kedua dari Jiwa-jiwa Mati dan "menebus dosanya karena telah menulis jilid pertama novel itu dengan masuk ke sebuah biara". Setelah mengalami konflik batin yang sangat hebat, Gogol memutuskan memenuhi keinginan Pendeta Konstantinovskii dan membakar bahagian kedua novelnya yang sudah selesai pada malam 24 Februari 1852. Tidak beberapa lama kemudian, Gogol terkurung dalam tempat tidurnya sampai enggen makan; beliau meninggal dengan penderitaan yang sanagt hebat sembilan hari kemudian pada 5 Maret, 1852. Sebagian potongan-potongan karyanya selamat dan telah diterbitkan.
Beliau dikuburkan di Pekuburan Donskoy di tempat bersebelahan rekannya Aleksey Khomyakov; pada batu nisannya tertera suatu ucapan kuno, "Dan aku akan tertawa dengan tawa yang pahit." Pada 1931, ketika pemerintah Moskva memutuskan untuk menghancurkan biara itu, sisa-sisa tulangnya dipindahkan ke Pemakaman Novodevichy. Tubuhnya ditemukan terbaring dengan wajahnya menghadap ke bawah- keadaan tersebut menyebabkan ada yang menyimpulkan bahawa Gogol telah dikuburkan hidup-hidup. Salah seorang kritikus Soviet bahkan memotong sebagian dari jaket Gogol untuk dijadikan sampul buku Jiwa-jiwa Matinya. Sebuah batu yang pernah berdiri di atas kuburnya di Donskoy digunakan kembali untuk kuburan seorang pengagum Gogol, Mikhail Bulgakov.
Ulama Muda UMNO
Ulama' Muda UMNO atau singkatannya iLMU merupakan sebuah badan bukan kerajaan (NGO) yang dianggotai oleh para ilmuan muda lulusan agama.
Ladang wiki
Ladang wiki ialah sejenis pelayan atau kelompok pelayan yang menyediakan peralatan kepada pengguna untuk memudahkan penciptaan dan wiki individu yang bebas. Ladang wiki jangan dikelirukan dengan "keluarga wiki", iaitu istilah yang lebih umum untuk mana sahaja kelompok yang terletak dalam pelayan yang sama.
Ulama Muda UMNO
Sejarah
Ditubuhkan pada tahun 2010 setelah 40 orang para ilmuan muda Islam menyerahkan borang keahlian UMNO kepada Presiden UMNO, Datuk Seri Najib Bin Tun Razak di Bangunan PWTC, Kuala Lumpur. Kemasukan 40 para ilmuan muda agama ini membuka lembaran baharu dalam sejarah negara apabila mereka memberi saingan kepada Dewan Ulama' PAS.
Ladang wiki
Sebelum ladang wiki dicipta, sesiapa yang ingin mengendalikan wiki perlu memasang perisian dan menguruskan pelayannya sendiri. Dengan ladang wiki ini, pihak pentadbiran ladang memasang kod wiki teras dalam pelayan sendiri sekali, menyelenggara pelayannya secara pusat, dan menyediakan ruang khusus untuk kandungan setiap wiki individu yang diisikan dalam pelayan itu dengan kod teras kongsian yang melaksanakan fungsi-fungsi setiap wiki.
Tak kira yang komersil atau sebaliknya, ladang wiki disediakan untuk semua pengguna dan komuniti Internet. Sedangkan kebanyakan ladang wiki membenarkan sesiapa sahaja membuka wiki sendiri, namun ada juga yang mengenakan syarat-syarat ketat. Kebanyakan syarikat ladang wiki menjana pendapatan melalui penyisipan iklan, tetapi selalunya menerima pembayaran yuran bulanan sebagai alternatif kepada iklan.
Antara ladang-ladang wiki yang terkemuka pada masa kini ialah Wikia, PBWorks, Wikispaces, Editthis.info, Wetpaint dan Wikidot.
Orang Roma
Kependudukan masyarakat ini paling tertumpu terutamanya di Eropah Tengah, Timur dan Selatan (termasuk Turki, Sepanyol dan Perancis Selatan). Romani berasal dari India utara dan tiba di Asia Barat dan Eropah sekitar 1,000 tahun yang lalu. Masyarakat ini telah dikaitkan dengan satu lagi rumpun etnik Indo-Aryan, orang Dom : kedua-dua kumpulan ini dikatakan telah berkongsi suatu leluhur yang sama yang berhijrah meninggalkan India Utara antara abad ke-6 hingga ke-11. Sebahagian daripada masyarakat ini telah berhijrah ke benua-benua Amerika Utara dan Selatan bermula pada abad ke-19 - terdapat sejumlah satu juta orang penduduk berketurunan masyarakat ini di Amerika Syarikat; Brazil pula dihuni kira-kira 800,000 orang berketurunan ini, sebahagiannya datang hasil pemindahan paksa dilakukan Empayar Portugis semasa Pasitan dilakukan di kerajaan tersebut.
Masyarakat ini sering dikenali umum sekurang-kurangnya keitka zaman dahulu dengan nama Gipsi (Gypsy); walhal sesetengah golongan yang disasarkan ini menganggap ia istilah yang kasar atau merendahkan kerana konotasi ia dengan perwatakan haram dan ketidakteraturan.
Peristilahan
Nama "Roma" langsung tiada kaitan dengan kota raya yang menjadi pusat tamadun Rom purba dan seterusnya ibu negara Itali, namun ia berakar daripada bahasa asal dituturi masyarakat ini sendiri di mana "rom" bermaksud "lelaki" atau "suami". Ada juga suatu teori yang mengusulkan istilah ini berasal daripada istilah bahasa Sanskrit डोम doma merujuk kepada suatu kasta pemuzik dan penari rendah.
Masyarakat ini juga dahulunya diberi nama Gypsy (dipinjamkan kepada bahasa Melayu "Gipsi"). Istilah ini datang daripada kata bahasa Inggeris Pertengahan gypcia, atau Egipcien (bandingkan dengan Egyptian dalam bahasa Inggeris moden) jauh berakar daripada istilah bahasa Yunani Αιγύπτιοι (Aigyptioi) yang bermaksud "orang Mesir" Jolokan ini datangnya daripada kepercayaan masyarakat mum pada zaman Pertengahan di mana mereka disangka berhijrah daripada kawasan tersebut; ada kisah yang menyatakan mereka dikatakan kononnya dibuang dari Mesir kerana dituduh melindungi Yesus Kristus sewaktu beliau dilahirkan saat Raja Herodes memerintahkan pembunuhan semua anak-anak lelaki kecil di Bethlehem.
Taburan penduduk
Ramai dalam kalangan masyarakat ini memilih tidak memasukkan identiti etnik mereka semasa mendaftarkan diri atau ketika pemerangkaan ("banci" atau "sensus") rasmi dilakukan pemerintah-pemerintah negara dihuni atas banyak sebab. Terdapat kira-kira 3.8 juta orang Romani yang dianggarkan duduk di Eropah (sehingga tahun 2002), namun ada beberapa anggaran dilakukan organisasi kaum ini yang diberikan setinggi 14 juta orang penduduk. Terdapat juga bilangan kependudukan signifikan di rantau Balkan, di beberapa negara Eropah Tengah serta di Sepanyol, Perancis, Rusia dan Ukraine. Beberapa juta orang Roma yang lain bertaburan di luar Eropah, khususnya di rantau Timur Tengah dan benua-benua Amerika.
Sejarah
thumb|Sekeluarga kaum Roma dari Serbia yang berhijrah ke Amerika Syarikat. (Gambar diambil Augustus Sherman tahun 1917)|280x280px
Teori asal-usul
Memandangkan masyarakat ini tidak menyimpan catatan sejarah mengenai latar belakang mereka baik dalam bentuk tulisan mahupun lisan, kebanyakan hipotesis tentang sejarah awal migrasi masyarakat ini didasarkan kepada penemuan dalam teori linguistik perbandingan terhadap bahasa Roma yang dituturkan mereka. Malah, tidak ada catatan mengenai penghijrahan dari India ke Eropah dari zaman Pertengahan yang boleh dihubungkaitkan dengan masyarakat ini.
Kajian terhadap bahasa yang dituturi masyarakat Roma mendapati bahawa bahasa tersebut terbentuk di anak benua India: bahasa masyarakat ini mempunyai ciri-ciri tatabahasa yang mirip bahasa-bahasa di rantai tersebut serta penbendaharaan kata asas (misalnya: mengenai bahagian tubuh badan atau rutin seharian). terutamanya dengan bahasa-bahasa Hindi dan Punjabi. Ia berkongsi banyak ciri fonetik dengan bahasa Marwari, sementara tatabahasa ia paling dekat dengan bahasa Benggali.
Suatu kajian genomik bertarikh tahun 2012 mendapati masyarakat ini berhijrah ke kawasan Balkan seawal abad ke-12. Terdapat catatan bersejarah terawal penghijrahan masyarakat ini oleh orang Barat ke tenggara benua Eropah pada 1322, di mana seorang rahib pengikut Francsiscus dari pulau Ireland bernama Symon Semeonis menemui sekumpulan daripada golongan tersebut di bandar Candia (kini Heraklion) di pulau Kriti ketika bersinggah dalam perjalanan ziarahnya ke Yerusalem.
Pasca-zaman Pertengahan
Semasa pemerintahan Maharani Maria Theresia dalam Kerajaan Habsburg dari tahun 1740 hingga 1780, terdapat beberapa perintah dikeluarkan yang memaksa masyarakat ini menetap secara kekal, menghapuskan hak milik kereta kuda (1754) pengerahan belia mereka dalam tentera kerajaan sekiranya tiada kerja berdagang (1761), pendaftaran paksaan dengan pihak kerajaan (1767), serta pengharaman perkahwinan sesama kaum (1773). Maharaja Josef II yang menggantikan baginda pula melarang pemakaian tradisi serta penuturan bahasa mereka yang boleh dikenakan hukuman sebat.
Pelaksanaan sama turut dilakukan di Sepanyol seawal 1619 malah lelaki dan wanita Gitano dihantar untuk memisahkan rumah kerja dan anak-anak mereka yang dihantar ke rumah asuhan; namun keadaan menjadi kurang tegang dengan naiknya takhta Raja Carlos III di mana baginda mengisytiharkan mereka mempunyai hak yang sama sebagai warga Sepanyol serta menghapuskan dasar penindasan rasmi terhadap kaum tersebut lalu mengalakkan integrasi dalam pertubuhan dan perjumpaan rasmi. Dasar-dasar Raja tersebut walau bagaimanapun gagal kerana kurangnya pelaksanaannya di luar bandar-bandar utama serta perasaan kebencian meluas dalam kalangan penduduk Sepanyol terhadap masyarakat itu.
Perang Dunia Kedua
Penindasan terhadap masyarakat ini memuncak pada Perang Dunia Kedua bermula dengan pelucutan kewarganegaraan mereka pada tahun 1935 melalui undang-undang Nuremberg Jerman Nazi. Penduduk Roma setempat lama-kelamaan ditahan sebelum ada yang dihapuskan di tapak-tapak khusus semasa Holokus bukan sahaja di Jerman tetapi juga di negara-negara sekutu termasuk Croatia, Romania dan Hungary; insiden pembasmian kaum ini turut mendapat nama tersendiri iaitu Porajmos.
Keadaan semasa
Masyarakat ini pada zaman kini sering dikaitkan tidak sahaja dengan kemiskinan malah disalahkan sebagai punca kadar jenayah tinggi hasil prasangka selebih penduduk sebagai antisosial atau tidak sesuai. Faktor ini dilihat sebagai sebab masyarakat ini sering menjadi mangsa diskriminasi. namun ada usaha sedang dilakukan untuk mengatasi masalah sebegitu. Amnesty International melaporkan keadaan berterusan Antizigan diskriminasi semasa abad ke-20, terutamanya di Romania, Serbia, Slovakia, Hungary, Slovenia, dan Kosovo. Pihak Kesatuan Eropah telah mengakui bahawa diskriminasi terhadap masyarakat ini mesti ditangani, dan dengan strategi integrasi Roma nasional mereka menggalakkan negara-negara anggota untuk bekerja ke arah mengintegrasikan Romani secara meluas serta menegakkan hak-hak asasi mereka sebagai sebahagian warga dalam kesatuan ini.
Kepercayaan
Leluhur masyarakat ini dipercayai menganut agama Hindu, namun lama kelamaan memeluk agama kebanyakan atau majoriti tempat yang diduduki mereka; Orang Roma beragama Islam ada di Turki, Bosnia dan Herzegovina, Albania, Mesir, Kosovo, Makedonia Utara dan Bulgaria; yang memeluk agama Kristian mazhab Ortodoks pula ada wujud di Serbia dan Yunani. Pemelukan agama yang berbeza-beza dilihat cenderung menyebabkan keluarga-keluarga mereka tidak mampu berkahwin campur sesama mereka. Majoriti kaum mereka di Sepanyol pula memeluk mazhab Katolik.
Terdapat juga segolongan yang mengekalkan ajaran nenek moyang mereka manakala ada yang mendirikan pertubuhan agama dan politik mereka tersendiri.
Keluarga
Masyarakat ini sangat memandang tinggi hubungan kekeluargaan. [Dara|Perawan merupakan aspek penting dalam kaum perempuan yang mesti dijaga. Masyarakat ini juga cenderung kahwin dalam usia yang muda; ada adat resam yang menyatakan keluarga bakal suami mesti membayar mahar kepada keluarga bakal isteri namun kurang diamalkan kini. Isteri akan mengikut keluarga suami dengan peranan keperluan suami dan anak-anak serta mertua mereka.
Keluarga biasanya diketuai oleh orang lelaki paling tua - selalunya datuk. Kaum lelaki dilihat mempunyai kuasa melebihi kaum wanita. Kaum wanita semakin mendapat kuasa dengan meningkatnya usia, terutamanya selepas berkahwin dan mendapatkan anak.
Budaya
Muzik Roma merupakan unsur budaya utama masyarakat ini terutamanya yang bertaburan penduduk di kawasan Balkan. Malah, gaya persembahan muzik ini banyak mempengaruhi penggubah muzik klasikal Eropah termasuk Franz Liszt dan Johannes Brahms. Di Romania, perkahwinan tradisi dalam negara tersebut sering diiringi golongan pemuzik khusus dalam kalangan masyarakat ini dipanggil lăutar ([lĕu.tar]). Mereka turut menceburi genre kugiran muzik bras.
Pautan luar
Sejarah pengenalan
Kampung Shee Tan
Kampung Shee Tan merupakan sebuah kampung yang terletak di Balik Pulau, dalam negeri Pulau Pinang, iaitu sebuah negeri di Malaysia.
Poskod
Poskod yang digunakan di Kampung Shee Tan, Balik Pulau, Pulau Pinang adalah 11000.
3 (filem)
Three atau 3 merupakan filem thriler psikologi romantis Tamil 2012 arahan Aishwarya Dhanush (anak sulung Rajinikanth). Filem ini dibintagi oleh Dhanush (Suami Aishwarya Dhanush) dan Shruti Hassan (anak sulung Kamal Hassan). Runut Bunyi bagi filem ini digubah oleh muka baru, Anirudh Ravichander. Filem ini mendapat perhatian orang ramai kerana lagu Why This Kolevari Di?, lagu yang paling banyak penonton di YouTube bagi tahun 2011. 3 ditayangkan pada 30 Mac 2012 dengan ulasan bercampur-campur.
Plot
Filem ini menggambarkan kisah cinta Ram (Dhanush) dan Janani (Shruti Haasan) yang belajar gred 12 dan akhirnya jatuh cinta antara satu sama lain. Mereka masih mengkekalkan hubungan mereka sehingga ke alam dewasa. Walaupun pada mulanya mendapat tentangan daripada Ibu Bapa, akhirnya mereka berkhawin. Seperti, lain-lain pasangan yang baru berkhawin mereka juga menghadapi masalah salah faham. Tetapi, masalah menjadi semakin berat apabila Ram diketahui mempunyai penyakit Bipolar disorder dan Ram cuba menyubunyikan maalah ini dari isterinya, Janani. Pada suatu hari, Ram membunuh diri.
Penerbitan
Aishwarya mendedahkan bahawa skrip ini ditulis untuk Shruthi Hassan tetapi pelakon itu menolak tawaran kerana sibuk dengan penggambaran filem lain. Selepas itu, Aishwarya menandatangani Amala Paul, selepas tertarik dengan lakonan beliau dalam Mynaa. Tetapi, Amala Paul menarik diri dari filem ini selepas jadual penggambaran terpaksa diawalkan. Akhirnya, Shruti Hassan menyertai semula filem ini selepas filem Telugu beliau telah ditangguhkan.
Filem Leviathan
Filem Leviathan boleh merujuk pada beberapa perkara, antaranya adalah:-
3 (filem)
Runut bunyi
Lagu dan skor latar belakang dikompos oleh Anirudh Ravichander, sepupu Aishwarya. Trek tunggal "Why This Kolevari Di", yang ditulis dan dilaksanakan oleh Dhanush, pada mulanya bocor di internet. Setelah menyedari popularitinya, pembuat melancarkan lagu itu sebagai single. Lagu ini menjadi video yang paling dicari YouTube di India, menarik lebih daripada 20 juta penonton dalam masa 28 hari, dan telah disenaraikan oleh YouTube di bawah "Recently Most Popular (Gold)" videos. Aishwarya menafikan laporan yang menyatakan bahawa satu lagi lagu dari album telah bocor. Lagu ini telah dikeluarkan oleh pelajar-pelajar kolej pada 23 Disember 2011 di Sekolah St George, Chennai. Walaupun Rajinikanth dan Kamal Haasan dijangka menghadiri acara, hanya Latha Rajinikanth hadir.Sun TV membeli hak siaran televisyen bagi hak pelancaran & Satelit audio untuk harga yang tinggi
Tayangan
Filem ini ditayangkan pada 30 Mac 2012, bersama-sama dengan versi Telugu.
CPython
CPython ialah pelaksanaan rujukan bagi bahasa pengaturcaraan Python yang ditulis menggunakan C dan juga Python sendiri. CPython merupakan pelaksanaan Python yang piawai dan paling sering dipakai.
CPython boleh dipanggil sebagai pentafsir dan penyusun aturcara kerana ia harus mengkompilkan kod Python ke kod bait sebelum mentafsirkannya.
Lapangan Terbang Esbly
Lapangan Terbang Esbly adalah sebuah lapangan terbang yang terletak di bandar Meaux, Perancis.
Lapangan Terbang Esbly terletak pada kedudukan latitude N48* 55.6167', longtitude E02* 50.0333' pada ketinggian 67.06 meter dari aras laut.
Tenay
Tenay ialah komun di jabatan Ain dan di kawasan Rhône-Alpes di timur Perancis.
Leviathan (filem 1989)
Leviathan (bahasa Melayu harafiah Leviathan) ialah sebuah filem berbahasa Inggeris yang mula ditayangkan pada tahun 1989.
Filem Leviathan ini telah dihasilkan di bawah arahan pengarah George P. Cosmatos.
Pelakon
Filem ini turut disertai oleh beberapa orang pelakon terkenal, antaranya adalah Peter Weller, Richard Crenna, Amanda Pays
Ringkasan
Pelombong laut dalam terserempak dengan bangkai kapal Soviet dan membawa pulang kargo berbahaya ke pangkalan mereka di dasar laut dengan hasil yang menakutkan.
Laigné
ialah komun di jabatan Mayenne di barat-laut Perancis.
Thézillieu
thumb|Dewan bandar Thézillieu.
Thézillieu ialah komun di jabatan Ain dan di kawasan Rhône-Alpes di timur Perancis.
Badai Pasti Berlalu (sinetron 2021)
Badai Pasti Berlalu ialah sinetron Indonesia pengeluaran SinemArt yang ditayangkan perdana pada 24 Mei 2021 pukul 19.30 WIB di SCTV. Sinetron ini diadaptasi daripada novel Badai Pasti Berlalu ciptaan Marga T. Sinetron ini diarahkan oleh Indrayanto Kurniawan dan dibintangi oleh Stefan William, Immanuel Caesar Hito, dan Michelle Ziudith.
Sinopsis
Badai Pasti Berlalu mengisahkan tentang Sisca (Michelle Ziudith) yang memilih Labuan Bajo untuk bertenang dan mengubati lukanya selepas ditipu oleh teman lelakinya. Tanpa diduga, dia bertemu dengan Helmi (Immanuel Caesar Hito) ketika cuba membawa pulang adiknya Valen (Dinda Mahira) yang sarat mengandung akibat perbuatan Dicky (Teuku Ryan), bapa Sisca. Salah faham, Sisca sebenarnya menghalang Helmi. Melihat kejadian itu, Leo (Stefan William), seorang pelajar perubatan yang melakukan kerja amali membantu menjauhkan Helmi daripada Valen. Pendek cerita, Leo juga terpesona dengan kecantikan Sisca. Leo cuba mendekati Sisca, tetapi Sisca tidak pernah menghiraukan Leo.
Helmi yang tahu Dicky telah membuatkan adiknya mengandung dan menderita, akhirnya mengambil keputusan untuk membalas dendam terhadap Dicky melalui Sisca. Apa yang akan Helmi lakukan untuk membalas dendam? Bagaimanakah perjuangan Leo untuk memenangi hati Sisca?
Sekolah Menengah Kebangsaan Seri Tasik
Sekolah Menengah Kebangsaan Seri Tasik merupakan sebuah Sekolah Menengah Kebangsaan yang terletak di Jalan 6/106, Bandar Sri Permaisuri, Cheras, Kuala Lumpur.
Pada tahun 2009, Sekolah Menengah Kebangsaan Seri Tasik memiliki 603 pelajar lelaki dan 494 pelajar perempuan, menjadikan jumlah keseluruhan murid seramai 1097 orang. Ia mempunyai seramai 78 orang guru.2009
Sejarah
Sekolah Menengah Kebangsaan Seri Tasik telah dibina di atas kawasan seluas 7.2 ekar yang merangkumi 4 blok bangunan 4 tingkat. Tapak asal kawasan sekolah ini merupakan bekas tapak lombong yang ditebus guna. Projek meratakan tanah telah dimulakan pada Januari 2000. Kemudian diikuti dengan kerja-kerja pembinaan yang bermula pada akhir Januari 2001. Setelah hampir 1 tahun 9 bulan dilaksanakan,akhirnya bangunan sekolah siap dibina sepenuhnya pada 29 September 2001. Setelah siap dibina, akhirnya projek pembinaan sekolah ini telah diserahkan semula pada Kementerian Pendidikan pada 12 November 2002. Sekolah ini mula beroperasi secara rasmi pada 6 Januari 2003. Nama sekolah juga telah ditukar daripada Sekolah Menengah Kebangsaan Dwi Tasik kepada Sekolah Menengah Kebangsaan Seri Tasik.
Lagu Sekolah
Kebanggaan semua Melahir generasi cemerlang Maju terus gemilang Berilmu, berakhlak, berwawasan Jadikanlah pedoman Informatif, kreatif, inovatif Ke mercu kejayaan Berpandu Falsafah Pendidikan Matlamat yang utama Visi Misi sebagai cabaran Tabah semangat waja SMK Seri Tasik ternama Kebanggaan semua Mencapai hasrat cita mulia Sekolahku tercinta SMK Seri Tasik
Polina
Polina merupakan sebuah kampung dan kawasan perbandaran yang terletak di daerah Revúca, wilayah Banská Bystrica, Slovakia.
Gâvres
ialah komun di jabatan Morbihan di barat-laut Perancis.
Sekolah Menengah Kebangsaan Datuk Muhammad Yusof
Sekolah Menengah Kebangsaan Datuk Muhammad Yusof atau nama ringkasnya SMK Datuk Muhammad Yusof, merupakan sebuah Sekolah menengah kebangsaan yang terletak di Km 2, Jalan Seremban.
Monumen Alaf Baru
Monumen Alaf Baru atau Tugu Milenium (Millennium Monument) terletak di Presint 2, Putrajaya, Malaysia. Ia merupakan monumen negara yang pertama dibina khas untuk Wilayah Persekutuan Putrajaya. Di bawah tugu ini telah ditanam oleh Tun Dr Mahathir, semasa menjadi Perdana Menteri, kapsul masa yang akan dikeluarkan pada tahun 2020 nanti.
Menara Tugu Milenium ini tingginya 68 m. Jalan naiknya berbentuk pelantar tinjau ala beranda yang dibahagikan kepada 4 pecahan yang bersambung iaitu bagi menggambarkan era Malaysia pra kemerdekaan (sebelum tahun 1957), pasca merdeka (1957-1970), Malaysia kini (1971-2020) dan Malaysia akan datang pada tahun 2020 dan ke atas.
Sekolah Menengah Kebangsaan Datuk Muhammad Yusof
Sejarah
Sekolah Menengah Kebangsaan Datuk Muhammad Yusof (SMK Datuk Muhammad Yusof) adalah sebuah sekolah di Malaysia. Ia terletak di Linggi, Negeri Sembilan, dan sebesar 13 ekar. Namanya sempena seorang tokoh tempatan iaitu Dato' Haji Muhammad Yusof, adik kepada Allahyarham Pendita Za’aba. Dato' Haji Muhammad Yusof telah berkhidmat sebagai Pengetua MPSI Tanjung Malim, Selangor dan kemudian menjadi seorang pensyarah bahasa asing di Universiti Tenri, Jepun. SMK Datuk Muhammad Yusof diasaskan pada tahun 1960, tetapi pada masa itu namanya Sekolah Menengah Inggeris, Linggi.
Monumen Alaf Baru
Dilihat dari atas, menara ini seakan-akan membentuk bunga kebangsaan Malaysia iaitu bunga raya yang berwarna emas berkemilauan. Di pelantar tertinggi, pengunjung dapat melihat bangunan berhampiran seperti Masjid Tuanku Mizan Zainal Abidin dan Jambatan Seri Wawasan.
Pada waktu malam menara tugu yang diperbuat dari aluminium ini akan memancarkan cahaya terang ibarat rumah api yang membuatkan ia tampak lebih eksklusif dan indah.
Sekolah Menengah Kebangsaan Datuk Muhammad Yusof
Sejarah
<!-- (Teks di bawah telah diambil dengan seluruhnya daripada laman web di rujukan. Sila menulisnya semula supaya tidak melanggar hak cipta pengarang laman web tersebut.)
Semasa mula ditubuhkan pada tahun 1960, sekolah ini tidak mempunyai bangunan sendiri. Pelajarnya menumpang di Sekolah Rendah Inggeris Linggi. Persekolahan dijalankan di sebelah petang. En. Enoch Daniel dilantik sebagai penyelia. Sehingga tahun 1965 tahap tertinggi pendidikanya hanya setakat tingkatan tiga sahaja. Pelajar yang lulus LCE akanmeneruskan pelajaran mereka di tingkatan empat di Port Dickson atau Seremban.